paragraph_text: Rodio se kao mlađi sin Edmonda Jakoba de Rothschilda (1845. – 1934.) i Adelheide von Rothschild (1853. – 1935.), kćerke Wilhelma Carla von Rothschilda (1828. – 1901.) iz napuljskog ogranka dinastije Rothschild. U mlađim godinama je bio svojeglav i nije se mnogo zanimao za obiteljske poslove. Godine 1900. naslijedio je imetak Adolpha Carla von Rothschilda (1823. – 1900.), rođaka iz talijanske loze obitelji, nakon čega je odselio u Ženevu, gdje je utemeljio švicarski ogranak obitelji.